stanford-oval/wikipedia huggingface dataset:
ทักษะชีวิต
รายการและหมวดหมู่

กองทุนเพื่อเด็กแห่งสหประชาชาติ (UNICEF) เสนอว่า ไม่มีกำหนดแน่นอนเกี่ยวกับทักษะทางจิตสังคมดังที่ว่า
แต่ UNICEF ก็ยังให้รายการทักษะทางจิต-สังคมและทักษะระหว่างบุคคล ซึ่งโดยทั่วไปเกี่ยวกับความเป็นอยู่ที่ดีรวมทั้งที่จำเป็น นอกจากการรู้หนังสือและความรู้พื้นฐานทางคณิต
แต่เพราะทักษะในแต่ละวัฒนธรรมไม่เหมือนกันและจะเปลี่ยนไปขึ้นอยู่กับช่วงชีวิต จึงเป็นแนวคิดที่ยืดหยุ่นได้โดยธรรมชาติ
ทักษะชีวิตสามารถเกิดโดยเป็นการสังเคราะห์ มีทักษะที่เกิดจากการปฏิบัติ เช่น มุกตลก ที่ช่วยบุคคลให้รู้สึกว่าตนสามารถควบคุมเหตุการณ์ได้ และให้มองกลับแล้วรู้สึกว่าสถานการณ์ยังรับมือได้
ทักษะชีวิตเป็นสิ่งที่ช่วยให้คลายความหวาดกลัว ความโกรธ ความเครียด และให้มีคุณภาพชีวิตที่ดี
ยกตัวอย่างการสังเคราะห์เช่น การตัดสินใจบ่อยครั้งต้องใช้การคิดวิเคราะห์ (เช่น มีทางออกอย่างไรบ้าง) และการกำหนดค่านิยมของตนเองให้ชัดเจน (อะไรเป็นเรื่องสำคัญสำหรับฉัน หรือว่า ฉันรู้สึกอย่างไรในเรื่องนี้)
โดยที่สุดแล้ว การทำงานร่วมกันของทักษะต่าง ๆ เป็นตัวบ่งผลทางพฤติกรรมที่สำคัญ โดยเฉพาะเมื่อใช้ร่วมกับกลยุทธ์อื่น ๆ
ทักษะชีวิตต่าง ๆ กันเริ่มตั้งแต่ความรู้เรื่องการเงิน
การป้องกันสารเสพติด จนกระทั่งถึงถึงเทคนิคที่ใช้รับมือกับปัญหาความพิการเช่น ออทิซึม
รายการและหมวดหมู่ > ทักษะชีวิต

องค์การอนามัยโลกกำหนดทักษะชีวิตที่สำคัญไว้ว่ารวม
การตัดสินใจ
การแก้ปัญหา
ความคิดสร้างสรรค์/การแก้ปัญหาโดยอ้อม
การคิดวิเคราะห์/ปัญญา
การสื่อสารที่ได้ผล
ความสัมพันธ์กับคนอื่น
การสำนึกถึงตนเอง/การมีสติ
ความตั้งมั่นในจุดยืนของตนโดยไม่ก้าวร้าว (Assertiveness)
ความเห็นใจผู้อื่น (Empathy)
การมีอุเบกขา
การรับมือกับความเครียด การบาดเจ็บ หรือการสูญเสีย
ความยืดหยุ่นได้ทางด้านจิตใจ
ส่วนหลักสูตรทักษะชีวิตที่ออกแบบเพื่อนักเรียนระดับประถมและมัธยมศึกษาบ่อยครั้งเน้นการสื่อสารและทักษะอื่น ๆ ที่เอาไปปฏิบัติได้ ที่จำเป็นเพื่อใช้ชีวิตด้วยตนเอง และเพื่อนักเรียนที่มีปัญหาทางพัฒนาการ ความพิการ และอื่น ๆ
การเป็นพ่อแม่

พ่อแม่บ่อยครั้งเป็นผู้สอนทักษะชีวิต โดยอ้อมคือผ่านสังเกตการณ์และประสบการณ์ของเด็ก หรือโดยตรงคือสอนทักษะหนึ่ง ๆ โดยเฉพาะ
นอกจากนั้นแล้ว การเป็นพ่อแม่เองก็เป็นทักษะชีวิตซึ่งสามารถสอนได้หรืออาจรู้เองโดยธรรมชาติ
การสอนทักษะเพื่อรับมือการตั้งครรภ์และความเป็นพ่อแม่ สามารถเป็นไปได้พร้อมกับพัฒนาการทางทักษะอื่น ๆ สำหรับเด็ก ซึ่งอำนวยพ่อแม่ให้แนะแนวทางเด็กเมื่อโตเป็นผู้ใหญ่
มีโปรแกรมทักษะชีวิตหลายอย่างที่สามารถให้ เมื่อโครงสร้างและความสัมพันธ์ที่ดีทางครอบครัวทั่วไปเปลี่ยนไป ไม่ว่าจะเป็นเพราะการละเลยของพ่อแม่ การหย่าร้าง หรือเป็นเพราะปัญหาในเด็ก (เช่นการติดสารเสพติดหรือพฤติกรรมเสี่ยงอื่น ๆ)
ยกตัวอย่างเช่น องค์การแรงงานระหว่างประเทศช่วยสอนทักษะชีวิตกับอดีตแรงงานเด็กและนักเรียนที่มีความเสี่ยงสูง เพื่อช่วยให้หลีกเลี่ยงหรือฟื้นสภาพจากการกระทำทารุณต่อเด็กแบบแย่ที่สุด
การป้องกันพฤติกรรมเทียบกับพัฒนาการเชิงบวก

มีโปรแกรมสอนทักษะชีวิตที่เพ่งการป้องกันพฤติกรรมบางอย่าง แต่โปรแกรมเช่นนี้อาจมีประสิทธิผลน้อย
องค์กรให้บริการครอบครัวและเด็กของรัฐบาลกลางสหรัฐอเมริกาสนับสนุน
ให้ใช้โปรแกรมพัฒนาเยาวชนเชิงบวก (Positive Youth Development ตัวย่อ PYD) แทนที่โปรแกรมที่ได้ผลน้อยกว่าเหล่านั้น
โดย PYD ให้ความสนใจต่อจุดแข็งของบุคคลแทนที่จะสนใจจุดอ่อนที่อาจจะมีแต่ยังไม่ปรากฏ
ซึ่งองค์กรพบว่า ผู้ที่ได้รับการฝึกผ่านโปรแกรมเช่นนี้รู้สึกมั่นใจ มีส่วนร่วม ไวความรู้สึกคนอื่น และเปิดใจมากกว่าวิธีการแบบป้องกัน[ต้องการอ้างอิง]
ดูเพิ่ม

การรับมือ (จิตวิทยา)
กลไกป้องกันตน
ความฉลาดทางอารมณ์
การควบคุมอารมณ์ตนเอง
ความร่วมรู้สึก
อนิจจัง
ความเมตตา
กรรมฐาน/สมาธิ
จิตวิทยาเชิงบวก
ความยืดหยุ่นได้ทางด้านจิตใจ
เชิงอรรถและอ้างอิง

↑  Life Skills Education for Children and Adolescents in Schools, World Health Organization, 1997
↑  Best Thomas - A study on stress and its correlatives with family environment.
↑  "Global evaluation of life skills education programmes" (PDF). unicef.org (Evaluation Report). New York: United Nations Children’s Fund. Augest 2012. p. 9. คลังข้อมูลเก่าเก็บจากแหล่งเดิม (PDF)เมื่อ 2018-12-25. สืบค้นเมื่อ September 2, 2014. While there has been convergence on what the broad groups of core psychosocial skills might be, there is no definitive list or categorization of the skills involved and how they might relate to one another. {{cite web}}: ตรวจสอบค่าวันที่ใน: |date= (help)
↑  "Humor Therapy - Topic Overview". WebMD. สืบค้นเมื่อ 2016-10-25.
↑  "UNICEF - Search Results". unicef.org. คลังข้อมูลเก่าเก็บจากแหล่งเดิมเมื่อ 2017-09-01. สืบค้นเมื่อ 2015-10-20.
↑  "USA Funds Life Skills". คลังข้อมูลเก่าเก็บจากแหล่งเดิมเมื่อ 2011-03-17. สืบค้นเมื่อ 2016-11-08.
↑  Partners in Life Skills Education, World Health Organization, 1999
↑  "Puget Sound ESD - excellence & equity in education | Pre-K-12 Life Skills Curriculum Guide". psesd.org. คลังข้อมูลเก่าเก็บจากแหล่งเดิมเมื่อ 2012-03-23. สืบค้นเมื่อ 2015-10-20.
↑  "Improving Vocational and Life Skills of Ex-Child Labourers and at Risk Children Aged 15 to 17 Years". คลังข้อมูลเก่าเก็บจากแหล่งเดิมเมื่อ 2011-09-26. สืบค้นเมื่อ 2016-11-08.
↑  "Home | Family and Youth Services Bureau | Administration for Children and Families". acf.hhs.gov. สืบค้นเมื่อ 2015-10-20.
แหล่งข้อมูลอื่น

Reaching Your Potential: Personal and Professional Development, 4th Edition
Skills & Resolutions to overcome Abusive Relationships เก็บถาวร 2016-06-01 ที่ เวย์แบ็กแมชชีน
Signs of Traumatic Bonding
ทางหลวงสหรัฐหมายเลข 17

| ทางหลวงสหรัฐหมายเลข 17 |
| --- | --- |

ข้อมูลของเส้นทาง
ความยาว: 1,206.47 ไมล์[ต้องการอ้างอิง] (1,941.63 กิโลเมตร)
ประวัติ
มีขึ้นเมื่อ: 1926[ต้องการอ้างอิง]–ปัจจุบัน
ทางแยกที่สำคัญ
ปลายทางทิศใต้:  US 41 ใน ปุนตากอร์ดา รัฐฟลอริดา
 :    I-75 ในโซลานา รัฐฟลอริดา   I-4 ในออร์แลนโด รัฐฟลอริดา   I-10 / I-95 ในแจ็กสันวิลล์ รัฐฟลอริดา   I-16 ในซาแวนนาห์ รัฐจอร์เจีย   I-26 ในชาร์ลสตัน รัฐเซาท์แคโรไลนา   I-40 ที่วิลมิงตัน รัฐนอร์ทแคโรไลนา   I-64 ที่นิวพอร์ตนิวส์ รัฐเวอร์จิเนีย   I-95 ในเฟรดริกส์เบิร์ก รัฐเวอร์จิเนีย   I-66 ใกล้วอร์เรนตัน รัฐเวอร์จิเนีย   I-81 ที่วินเชสเตอร์ รัฐเวอร์จิเนีย 
ปลายทางทิศเหนือ:  US 11 / US 50 / US 522 ในวินเชสเตอร์ รัฐเวอร์จิเนีย
ตำแหน่งที่ตั้ง
ประเทศ: สหรัฐ
รัฐ: รัฐฟลอริดา รัฐจอร์เจีย รัฐเซาท์แคโรไลนา รัฐนอร์ทแคโรไลนา รัฐเวอร์จิเนีย
 
ระบบทางหลวง
 ระบบทางหลวงสหรัฐ  รายการ 
ทางหลวงสหรัฐหมายเลข 17 (อังกฤษ: U.S. Route 17 หรือ US 17) หรือที่รู้จักในชื่อ ทางหลวงเลียบชายฝั่ง (อังกฤษ: Coastal Highway) เป็นทางหลวงสหรัฐแนวเหนือ–ใต้ พาดผ่านพื้นที่ทางตะวันออกเฉียงใต้ของสหรัฐอเมริกา และมีระยะทางส่วนใหญ่อยู่ใกล้ชายฝั่งตะวันออกของสหรัฐ ปลายทิศใต้ของทางหลวงสายนี้อยู่ที่เมืองปุนตากอร์ดา รัฐฟลอริดา ที่ทางแยกกับทางหลวงสหรัฐหมายเลข 41 มุ่งหน้าไปทางทิศเหนือ ใช้เส้นทางร่วมกันกับทางหลวงสหรัฐหมายเลข 50 ในเมืองปารีส รัฐเวอร์จิเนีย และมีปลายทิศเหนือที่ดาวน์ทาวน์ของเมืองวินเชสเตอร์ รัฐเวอร์จิเนีย อันเป็นจุดเริ่มต้นของถนนเทิร์นไพก์ตะวันตกเฉียงเหนือ ซึ่งเป็นช่วงหนึ่งของทางหลวงสหรัฐหมายเลข 50
แม้ว่าทางหลวงสหรัฐหมายเลข 1 จะได้รับพิจารณาให้เป็นทางหลวงที่มีเส้นทางคู่ขนานไปกับอินเตอร์สเตต 95 ทางหลวงสหรัฐหมายเลข 17 ก็มีเส้นทางขนานไปกับอินเตอร์สเตต 95 เช่นกัน และใช้เส้นทางร่วมกันกับอินเตอร์สเตต 95 เป็นระยะสั้น ๆ ในเมืองเฟรดริกส์เบิร์ก และเมืองริดจ์แลนด์ อีกด้วย นอกจากนี้ เส้นทางของทางหลวงสหรัฐหมายเลข 17 นั้นไม่ตรงตามแบบแผนการกำหนดหมายเลขทางหลวงสหรัฐอเมริกา (ถ้ากำหนดตามแบบแผนดังกล่าว ทางหลวงสายนี้ควรจะมีเส้นทางขนานระหว่างทางหลวงสหรัฐหมายเลข 15 และทางหลวงสหรัฐหมายเลข 19 แต่เส้นทางดังกล่าวนั้นได้กำหนดเป็นทางหลวงสหรัฐหมายเลข 219 แทน)
ภาพ

ป้ายทางหลวงสหรัฐหมายเลข 17 ในเคาน์ตีแมคอินทอช รัฐจอร์เจีย
ทางหลวงสหรัฐหมายเลข 17 ผ่านสะพานซิดนีย์ลานิเยร์ (Sidney Lanier) ทางใต้ของเมืองบรันสวิก รัฐจอร์เจีย
อุโมงค์ต้นโอ๊กในเคาน์ตีแมคอินทอช รัฐจอร์เจีย
ป้ายประวัติศาสตร์บนทางหลวงสหรัฐหมายเลข 17
ป้ายทางหลวงสหรัฐหมายเลข 17 ที่ใช้ในรัฐฟลอริดาก่อนปี ค.ศ. 1993
แหล่งข้อมูลอื่น

Endpoints of U.S. Highway 17
| ด ค ก ระบบทางหลวงสหรัฐ |
| --- | --- | --- |
|  |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33  34  35  36  37  38  40  41  42  43  44  45  46  48  49  50  51  52  53  54  55  56  57  58  59  60  61  62  63  64  65  66  67  68  69  70  71  72  73  74  75  76  77  78  79  80  81  82  83  84  85  87  89  90  91  92  93  94  95  96  97  98  99  101  163  400  412  425  |  |
 รายการทางหลวงสหรัฐทั้งหมด  หมายเลขที่เขียนด้วยตัวเอน เป็นทางหลวงที่ถูกถอดถอนออกจากระบบแล้ว  หมายเลขที่เน้น เป็นทางหลวงสายหลัก
ทางหลวงสหรัฐหมายเลข 24

| ทางหลวงสหรัฐหมายเลข 24 |
| --- | --- |

ข้อมูลของเส้นทาง
ความยาว: 1,540 ไมล์ (2,480 กิโลเมตร)
ประวัติ
มีขึ้นเมื่อ: 1926–ปัจจุบัน
ทางแยกที่สำคัญ
ปลายทางทิศตะวันตก:  I-70 / US 6 ที่มินเทิร์น รัฐโคโลราโด
 :  I-25 / US 85 / US 87 ที่โคโลราโดสปริงส์ รัฐโคโลราโด   I-70 ที่โคลบี รัฐมิสซูรี   I-29 / I-35 / US 71 ที่แคนซัสซิตี รัฐมิสซูรี   I-74 ที่อีสต์พีออเรีย รัฐอิลลินอย   I-55 ใกล้เชโนอา รัฐอิลลินอย   I-57 ใกล้กิลแมน รัฐอิลลินอย   I-65 ใกล้เรมิงตัน รัฐอินดีแอนา   I-69 / I-469 / US 27 / US 30 / US 33 / US 27 ที่ฟอร์ตเวย์น รัฐอินดีแอนา   I-75 ใกล้โทลีโด รัฐโอไฮโอ   I-94 ใกล้เทย์เลอร์ รัฐมิชิแกน
ปลายทางทิศตะวันออก:  I-75 ใกล้คลาร์กสตัน รัฐมิชิแกน
ตำแหน่งที่ตั้ง
ประเทศ: สหรัฐ
รัฐ: โคโลราโด แคนซัส มิสซูรี อิลลินอย อินดีแอนา โอไฮโอ และมิชิแกน
 
ระบบทางหลวง
 ระบบทางหลวงสหรัฐ  รายการ 
ทางหลวงสหรัฐหมายเลข 24 (อังกฤษ: U.S. Route 24 หรือ US 24) เป็นหนึ่งในระบบทางหลวงสหรัฐของปี ค.ศ. 1926 เดิมมีเส้นทางจากทิศตะวันออกที่เมืองพอนทิแอก รัฐมิชิแกน ไปยังทิศตะวันตกที่ แคนซัสซิตี รัฐมิสซูรี ปัจจุบัน ปลายทางทิศตะวันออกอยู่ที่ตำบลอินดีเพนเดนซ์ รัฐมิชิแกน ที่ทางแยกตัดกับอินเตอร์สเตต 75 และปลายทางทิศตะวันตกอยู่ใกล้กับมินเทิร์น รัฐโคโลราโด ที่ทางแยกกับอินเตอร์สเตต 70 แนวเส้นทางตั้งแต่จุดเริ่มต้นถึงเมืองโทลีโด รัฐโอไฮโอ เป็นเส้นทางแนวเหนือ-ใต้ จากนั้นเป็นต้นไปเป็นเส้นทางแนวตะวันออก-ตะวันตก
แหล่งข้อมูลอื่น

Fort to Port: First Person
Maumee Valley Heritage Corridor
Michigan US-24 endpoint photos
Illinois Highway Ends: US-24 เก็บถาวร 2011-10-07 ที่ เวย์แบ็กแมชชีน
Indiana Highway Ends: US-24 เก็บถาวร 2011-10-07 ที่ เวย์แบ็กแมชชีน
Info on Ohio re-alignment of US-24 from ODOT เก็บถาวร 2007-08-09 ที่ เวย์แบ็กแมชชีน
Live webcam view of US Hwy 24 from Woodland Park, Colorado เก็บถาวร 2021-01-25 ที่ เวย์แบ็กแมชชีน
US24 Fort to Port Project เก็บถาวร 2020-10-27 ที่ เวย์แบ็กแมชชีน
| ด ค ก ระบบทางหลวงสหรัฐ |
| --- | --- | --- |
|  |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33  34  35  36  37  38  40  41  42  43  44  45  46  48  49  50  51  52  53  54  55  56  57  58  59  60  61  62  63  64  65  66  67  68  69  70  71  72  73  74  75  76  77  78  79  80  81  82  83  84  85  87  89  90  91  92  93  94  95  96  97  98  99  101  163  400  412  425  |  |
 รายการทางหลวงสหรัฐทั้งหมด  หมายเลขที่เขียนด้วยตัวเอน เป็นทางหลวงที่ถูกถอดถอนออกจากระบบแล้ว  หมายเลขที่เน้น เป็นทางหลวงสายหลัก
ทอม ฮอลแลนด์

| ทอม ฮอลแลนด์ |
| --- | --- |
ฮอลแลนด์ที่งานแซนดีเอโกคอมิก-คอน ค.ศ. 2016
เกิด: ทอมัส สแตนลีย์ ฮอลแลนด์  (1996-06-01) 1 มิถุนายน ค.ศ. 1996 (28 ปี) ลอนดอน ประเทศอังกฤษ
การศึกษา: โรงเรียนศิลปะการแสดงและเทคโนโลยี BRIT
อาชีพ: นักแสดง
ปีปฏิบัติงาน: 2006–ปัจจุบัน
คู่รัก: เซ็นเดยา (2021-ปัจจุบัน)
บิดามารดา: โดมินิก ฮอลแลนด์ (บิดา)
ลายมือชื่อ

ทอมัส สแตนลีย์ ฮอลแลนด์ (อังกฤษ: Thomas Stanley Holland; 1 มิถุนายน ค.ศ. 1996) เป็นนักแสดงชาวอังกฤษ เป็นที่รู้จักจากการรับบทเป็น “สไปเดอร์-แมน” ในจักรวาลภาพยนตร์มาร์เวล จากภาพยนตร์เรื่อง กัปตันอเมริกา: ศึกฮีโร่ระห่ำโลก (ค.ศ. 2016), สไปเดอร์แมน: โฮมคัมมิ่ง (ค.ศ. 2017), อเวนเจอร์ส: มหาสงครามล้างจักรวาล (ค.ศ. 2018), สไปเดอร์แมน: ฟาร์ ฟรอม โฮม (ค.ศ. 2019) และ สไปเดอร์แมน: โน เวย์ โฮม (ค.ศ. 2021) เขาได้รับบทนำในละครเวทีเรื่อง บิลลีอิลเลียตเดอะมิวสิคัล ที่โรงละครวิกตอเรียพาเลส ในลอนดอน และเป็นนักแสดงนำในภาพยนตร์เรื่อง 2004 สึนามิ ภูเก็ต
ชีวิตในวัยเด็กและการศึกษา

ทอมัส สแตนลีย์ ฮอลแลนด์เกิดเมื่อวันที่ 1 มิถุนายน ค.ศ. 1996 ที่คิงส์ตันอะพอนเทมส์ ลอนดอน เป็นลูกชายของช่างภาพนิโคลา เอลิซาเบท (ฟรอสต์) กับ ดอมินิก ฮอลแลนด์ ซึ่งเป็นนักแสดงตลกและนักเขียน ทอมมีพี่น้องสามคน เป็นฝาแฝดคือแซมและแฮร์รี อายุน้อยกว่าเขาสามปี และยังได้ปรากฏตัวในหนังเรื่อง ไดอาน่า เรื่องรักที่โลกไม่รู้ และน้องคนสุดท้องคือแพทริก อายุน้อยกว่าทอมแปดปี และปู่ย่าตายายของเขาเกิดที่เมืองไอล์ออฟแมน และไอร์แลนด์
ฮอลแลนด์จบการศึกษาที่ Donhead เป็นโรงเรียนเตรียมอุดมศึกษาโรมันคาทอลิคในวิมเบิลดัน ทางตะวันตกเฉียงใต้ของลอนดอน ตามด้วยวิทยาลัยวิมเบิลดัน และเป็นอาสาสมัครที่โรงเรียนเจซูนิกายโรมันคาทอลิก (ขณะที่ยังอยู่ในวิมเบิลดัน) จนถึงธันวาคมปี 2012 ทอมได้พูดไว้ว่าเขาเคยถูกรังแกตอนอยู่ในโรงเรียนสอนเต้นด้วย และต่อจากนั้นเขาก็เข้าเรียนที่โรงเรียนศิลปะการแสดงและเทคโนโลยี BRIT
การทำงาน > ละครเวที

ฮอลแลนด์เริ่มต้นการเต้นที่คลาสเรียนฮิปฮอป ที่โรงเรียน Nifty Feet Dance ในวิมเบิลดัน ความสามารถของเขาไปเตะตานักออกแบบท่าเต้น Lynne Page (เขาเป็นเพื่อนร่วมงานของ Peter Datling นักออกแบบท่าเต้นของ บิลลี อิลเลียต และ ละครเพลงบิลลี อิลเลียต) ในขณะที่เขากำลังทำการแสดงที่เทศงานเต้นของเมืองริชมอนด์ใน ค.ศ. 2006
หลังจากการออดิชั่นทั้งแปดครั้ง และการฝึกฝนในสองปีต่อมา ในวันที่ 28 มิถุนายน ค.ศ. 2008 ฮอลแลนด์ได้เปิดตัวครั้งแรกในบท ไมเคิล เพื่อนสนิทของบิลลี ในการแสดง บิลลี อิลเลียต เดอะมิวสิคัล  ที่ West End เขาได้ทำการแสดงครั้งแรกเมื่อ 8 กันยายน 2008 และยังได้รับการตอบรับในเชิงบวกอีกด้วย
ในเดือนกันยายน ค.ศ. 2008 ฮอลแลนด์ (กับเพื่อนนักแสดงร่วม Tanner Pflueger) ปรากฏตัวในรายการข่าวช่อง FIVE และได้ให้สัมภาษณ์แรกของกับช่องทีวีนั้น ในปีต่อมาเขาได้รับความสนใจมากขึ้นในการออกรายการ The Feel Good Factor ที่ ITV1 ในงานเปิดตัววันที่ 31 มกราคม เขาและนักแสดงบิลลี อิลเลียตอีกสองคน Tanner Pflueger และ Layton Williams ได้ทำการแสดงบท Angry Dance ส่วนหนึ่งจาก บิลลี อิลเลียต เดอะมิวสิคัล หลังจากนั้นทอมถูกสัมภาษณ์โดย Myleene Klass และเขาได้ฝึกนักเรียนชาวอังกฤษห้าคนสำหรับการเต้นอย่างสม่ำเสมอในช่วงนั้น แล้วเขาก็นำการแสดงในโชว์สุดท้ายของ The Feel Good Factor วันที่ 28 มีนาคม 2009
ในวันที่ 8 มีนาคม ค.ศ. 2010 สำหรับวันครบรอบห้าปีของ บิลลี อิลเลียต เดอะมิวสิคัล  นักแสดงบทบิลลี อิลเอียตปัจจุบันทั้งสี่ รวมถึงฮอลแลนด์ถูกเชิญไป 10 Downing Street เพื่อพบกับอดีตนายกรัฐมนตรีแห่งสหราชอาณาจักร กอร์ดอน บราวน์ และเขาถูกเลือกให้แสดงนำในงานครบรอบห้าปีในวันที่ 31 มีนาคม ค.ศ. 2010 ทอมปรากฏตัวในฐานะบิลลี่ใน บิลลี อิลเลียต เดอะมิวสิคัล สับเปลี่ยนหมุนเวียนกับนักแสดงอีกสามคนเป็นประจำ จนถึง 29 พฤษภาคม ค.ศ. 2010 เมื่อการทำงานของเขาเสร็จสิ้นลง
การทำงาน > โทรทัศน์

ใน ค.ศ. 2015 ฮอลแลนด์ได้ปรากฏตัวในละครซีรีส์ชุด Wolf Hall จำนวน 6 ตอน ของช่อง BBC Two ทอมได้รับบทเป็น Gregory Cromwell ลูกชายของตัวละครหลัก Thomas Cromwell ซึ่งรับบทโดยมาร์ค ไรแลนซ์
การทำงาน > ภาพยนตร์

ในปี 2011 ฮอลแลนด์ได้เข้าร่วมการคัดเลือกนักแสดง สำหรับภาพยนตร์แอนิเมชั่นเวอร์ชันอังกฤษเรื่อง อาริเอตี้ มหัศจรรย์ความลับคนตัวจิ๋ว สร้างโดยสตูดิโอจิบลิของญี่ปุ่น เขาให้เสียงพากย์เป็นตัวละครหลักคือโช และทอมยังเป็นนักแสดงนำในเรื่อง 2004 สึนามิ ภูเก็ต กำกับโดย Juan Antonio Bayona ร่วมกับ เนโอมี วอตส์ และ ยวน แม็คเกรเกอร์ ภาพยนตร์เรื่องนี้ฉายรอบปฐมทัศน์ที่ เทศกาลภาพยนตร์นานาชาติโทรอนโต ในวันที่ 9 กันยายน ค.ศ. 2012 และเข้าฉายในยุโรปเมื่อตุลาคม ค.ศ. 2012 และในอเมริกาเหนือเมื่อธันวาคม ค.ศ. 2012 ภาพยนตร์เรื่องดังกล่าวได้ประสบความสำเร็จและทำรายได้ไปถึง 180.3 ล้านดอลลาร์สหรัฐทั่วโลก ทอมได้รับการยกย่องจากนักวิจารณ์ทั่วโลกพร้อมทั้งรางวัลอีกมากมาย อย่างเช่น รางวัลจากคณะกรรมการการวิจารณ์แห่งชาติ สำหรับผลงานการแสดงที่โดดเด่น และ รางวัลจาก London Film Critics Circle สำหรับนักแสดงหนุ่มยอดเยี่ยมแห่งปีของอังกฤษ
ฮอลแลนด์ได้รับบทเป็น ไอซัก ในภาพยนตร์เรื่อง How I live Now เข้าฉายที่สหราชอาณาจักรเมื่อ 4 ตุลาคม ค.ศ. 2013 ซึ่งร่วมแสดงกับเซอร์ชา โรนัน และแสดงเป็น โทมัส นิคเกอร์สัน ในภาพยนตร์เรื่อง In the Heart of the Sea ในปี 2015 กำกับโดย รอน ฮาวเวิร์ด
ปี 2017 ทอมได้ร่วมแสดงกับ ชาร์ลี ฮันแนม ในภาพยนตร์เรื่อง The Lost City of Z กำกับโดยเจมส์เกรย์ เข้าฉายในเดือนเมษายน และได้รับกระแสตอบรับเป็นอย่างดี
การทำงาน > ภาพยนตร์ > สไปเดอร์แมน

ในวันที่ 23 มิถุนายน 2015 มีการประกาศแถลงออกมาว่าทอมได้รับบท สไปเดอร์-แมน ฉบับวัยรุ่น และเขาได้ทวิตลงทวิตเตอร์ว่า "ชีวิตพลิกผัน" ในส่วนของ Marvel Cinematic Universe เขาได้ปรากฏตัวครั้งแรกในฐานะสไปเดอร์แมนในภาพยนตร์เรื่อง กัปตันอเมริกา: ศึกฮีโร่ระห่ำโลก  ภาพยนตร์เรื่องนี้ประสบความสำเร็จอย่างมาก สามารถกวาดรายได้ทั่วโลกไปมากกว่า 1.1 พันล้านดอลลาร์สหรัฐ และยังทำให้ภาพยนตร์เรื่องนี้เป็นภาพยนตร์ที่ทำรายได้สูงสุดแห่งปี 2016 โดยที่ทอมก็ได้รับเสียงชื่นชมจากนักวิจารณ์เช่นกัน
ในเดือน กรกฎาคม ปี 2017 สไปเดอร์-แมน: โฮมคัมมิง  ได้เข้าฉายอย่างเป็นทางการ ซึ่งเป็นบทบาทที่เกี่ยวโยงมาจาก กัปตันอเมริกา: ศึกฮีโร่ระห่ำโลก โดยภาพยนตร์เรื่อง  สไปเดอร์-แมน: โฮมคัมมิง  ทำรายได้จากบ็อกซ์ออฟฟิศในสุดสัปดาห์แรกอยู่ที่ 117,027,503 ดอลลาร์สหรัฐ โฮมคัมมิ่งได้รับกระแสตอบรับจากนักวิจารณ์ในเชิงบวก และทอมก็ได้รับเสียงชื่นชมมากด้วยเช่นกัน ถึงกับได้รับการขนานนามว่า "a star performance given by a born actor."  และเขาก็ได้รับบทสไปเดอร์แมนอีกครั้งในการเข้าร่วมภาพยนตร์เรื่อง อเวนเจอร์ส: มหาสงครามล้างจักรวาล และ  อเวนเจอร์ส: เผด็จศึก ซึ่งกำหนดออกฉายวันที่ 4 พฤษภาคม 2018 และ 3 พฤษภาคม 2019 ตามลำดับ เช่นเดียวกับภาคต่อของ สไปเดอร์-แมน: โฮมคัมมิง อย่าง สไปเดอร์แมน: ฟาร์ ฟรอม โฮม และ สไปเดอร์แมน: โน เวย์ โฮม ซึ่งมีกำหนดฉายในวันที่ 5 กรกฎาคม 2019 และ 23 ธันวาคม 2021 ตามลำดับ โดยทอมมีผลงานภาพยนตร์ทั้งหมดหกเรื่องกับทางมาร์เวลสตูดิโอส์
การทำงาน > ผลงานที่จะเกิดขึ้น

ทอมแสดงเป็น ซามูเอล อินซูลล์ ในภาพยนตร์เรื่อง The Current War ของผู้กำกับ Alfonso Gomez-Rejon ซึ่งจะได้รับการเผยแพร่ในวันที่ 18 กรกฎาคม 2019 ทอมแสดงในภาพยนตร์ที่ดัดแปลงจากวรรณกรรมของ Patrick Ness ที่ขายดีที่สุดชุด Chaos Walking เป็น ทอดด์ ฮิววิต ควบคู่ไปกับ เดซี ริดลีย์ ซึ่งจะถูกกำกับโดย ดั๊ก ลิแมน ในเดือนพฤษภาคมปี 2020 ได้มีการประกาศว่าเขาได้รับบทเป็น นาธาน เดรก ในภาพยนตร์ดัดแปลงจากชุดวิดีโอเกม Uncharted จากค่ายพัฒนาวิดีโอเกม Naughty Dog
ทอมบอกว่าแผนอาชีพระยะยาวของเขาคือ "อาจทำอะไรเพิ่มเติมเกี่ยวกับภาคต่อ," แสดง "บทบาทแบบอินดี้และในที่สุด . . . อาจเปลี่ยนไปอีกด้านหนึ่งเช่นงานถ่ายและงานการกำกับ"
ชีวิตส่วนตัว

ฮอลแลนด์อาศัยอยู่ในลอนดอน ย่านคิงส์ตันอัพพอนเทมส์ ใกล้บ้านของพ่อแม่และน้องชายของเขา เขามีสุนัขชื่อเทสซา และเขาก็ยังคงฝึกฝนยิมนาสติก
ฮอลแลนด์และน้องชายของเขาทั้งสามคนได้ให้การสนับสนุนองค์กรการกุศล โดยใช้ชื่อว่า The Brothers Trust ซึ่งเป็นองค์กรการกุศลแห่งสหราชอาณาจักรที่ให้เงินช่วยเหลือเพื่อการกุศลต่างๆ
ฮอลแลนด์ยกเครดิตให้พ่อของเขา ดอมินิก ซึ่งเป็นนักแสดงตลกและนักเขียน จากการมีชื่อเสียงและเป็นสไปเดอร์-แมนจากในหัวของเขา
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2010 | Arrietty | Shō (voice) | English dub (UK, AU, NZL) |
| 2012 | The Impossible | Lucas Bennett |  |
| 2013 | How I Live Now | Isaac |  |
| 2013 | Moments | Boy | Short film |
| 2014 | Locke | Eddie (voice) |  |
| 2014 | Billy Elliot the Musical Live | Former Billy | Cameo |
| 2015 | In the Heart of the Sea | Thomas Nickerson |  |
| 2015 | Tweet | Himself | Short film; also director |
| 2016 | Captain America: Civil War | Peter Parker / Spider-Man |  |
| 2016 | Edge of Winter | Bradley Baker |  |
| 2016 | A Monster Calls | The Monster | Stand-in |
| 2016 | The Lost City of Z | Jack Fawcett |  |
| 2017 | Pilgrimage | The Novice / Brother Diarmuid |  |
| 2017 | Spider-Man: Homecoming | Peter Parker / Spider-Man |  |
| 2017 | The Current War | Samuel Insull |  |
| 2018 | Avengers: Infinity War | Peter Parker / Spider-Man |  |
| 2019 | Avengers: Endgame | Peter Parker / Spider-Man |  |
| 2019 | Spider-Man: Far From Home | Peter Parker / Spider-Man |  |
| 2019 | Spies in Disguise | Walter Beckett | Voice role |
| 2020 | The Voyage of Doctor Dolittle | Jip | Voice role |
| 2020 | Onward | Ian Lightfoot | Voice role |
| 2020 | The Devil All the Time | Arvin Russell |  |
| 2021 | Cherry | Cherry |  |
| 2021 | Chaos Walking | Todd Hewitt |  |
| 2021 | Spider-Man: No Way Home | Peter Parker / Spider-Man |  |
| 2022 | ผจญภัยล่าขุมทรัพย์สุดขอบโลก | Nathan Drake |  |
ผลงานการแสดง > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2015 | Wolf Hall | Gregory Cromwell | 6 ตอน |
| 2017 | Lip Sync Battle | ตัวเขาเอง | 1 ตอน |
ผลงานการแสดง > ละครเวที

| ปี | เรื่อง | บทบาท | สถานที่ | หมายเหตุ |
| --- | --- | --- | --- | --- |
| 2008-2010 | Billy Elliot the Musical | Billy Elliot/Michael | โรงละคร Victoria Palace | 8 กันยายน 2008 – 29 พฤษภาคม 2010 |
ดูเพิ่ม

Billy Elliot the Musical casts
แหล่งข้อมูลอื่น

Tom Holland at Curtis Brown Literary and Talent Agency
ทอม ฮอลแลนด์ ที่อินเทอร์เน็ตมูวีเดตาเบส
ทอม ฮอลแลนด์ ที่เอกซ์ (ทวิตเตอร์)
ทอม ฮอลแลนด์ ที่อินสตาแกรม
Works by or about Tom Holland in libraries (WorldCat catalog)
อ่านเพิ่ม

Holland, Dominic (2017). Eclipsed: How Tom Holland Eclipsed His 'Celebrity' Dad. domhollandbooks.com.
ฮอลแลนด์ (กลาง) แสดงในวันครบรอบห้าปี ของละครเวทีบิลลี อิลเลียต เมื่อ 31 มีนาคม ค.ศ. 2010
ทันตแพทยศาสตร์

ทันตแพทย์และผู้ช่วยทันตแพทย์กำลังผ่าตัดช่องปากผู้ป่วย.
ทันตแพทยศาสตร์ (อังกฤษ: dentistry) เป็นสาขาวิชาที่ประเมิน วินิจฉัย ป้องกัน และรักษาโรค ความผิดปกติ หรือภาวะในช่องปาก บริเวณใบหน้าขากรรไกร และ/หรือบริเวณใกล้เคียงและโครงสร้างอื่น ๆ ที่เกี่ยวข้อง และผลกระทบต่อร่างกายมนุษย์ บุคคลที่ประกอบอาชีพที่กระทำหัตถการดังกล่าวจะเรียกว่า ทันตแพทย์ (dentist)
ทันตแพทยศาสตร์เป็นวิชาชีพทางสาธารณสุขที่ผ่านการศึกษาและฝึกฝนจนสำเร็จการศึกษา ซึ่งในประเทศไทยจะได้รับปริญญาบัตรทันตแพทยศาสตรบัณฑิต (ท.บ.) หรือเทียบเท่ากับ Doctor of Dental Surgery (DDS) สำหรับในต่างประเทศยังมีวุฒิการศึกษาอื่น ๆ ที่เทียบเท่า เช่น Doctor of Dental Medicine (DMD) , Bachelor of Dentistry (BDent) , Bachelor of Dental Science (BDSc) , หรือ Bachelor of Dental Surgery/Chirurgiae (BDS หรือ BChD) ในประเทศไทยนอกจากจะต้องผ่านการศึกษาในคณะทันตแพทยศาสตร์เป็นเวลา 6 ปี แล้วจะต้องได้รับอนุมัติใบอนุญาตประกอบวิชาชีพทันตกรรม ซึ่งออกโดยทันตแพทยสภาผ่านการสอบทั้งในภาคทฤษฎีและปฏิบัติ จึงจะสามารถประกอบอาชีพทันตแพทย์(dentist)ในประเทศไทยได้
หลักสูตรทันตแพทยศาสตร์ในไทย > การเรียนการสอน

หลักสูตรทันตแพทยศาสตร์ในไทยมักจะแบ่งการเรียนการสอนของระดับปริญญาตรีออกเป็น 2 ช่วงคือ “ชั้นพรีคลินิก” และ “ชั้นคลินิก” โดยส่วนมากจะแบ่งตามชั้นปีที่ศึกษาและความสามารถในการให้การดูแลรักษาผู้ป่วยจริง ในการเรียนการสอนนั้นจะประกอบไปด้วยวิชาพื้นฐานทางการแพทย์และทางทันตกรรมเป็นหลักสำคัญ และจะแบ่งการเรียนออกเป็นสองรูปแบบหลักคือ การเรียนแบบเลคเชอร์หรือฟังบรรยาย และ การเรียนแบบภาคปฏิบัติทั้งในห้องแลปและในผู้ป่วยจริง ทั้งนี้เมื่อเรียนจนจบหลักสูตรทันแพทยศาสตร์ในระดับปริญญาตรีแล้ว ก็ยังสามารถสอบเพื่อเข้าเรียนต่อในระดับบัณฑิตศึกษาต่อไปได้
หลักสูตรทันตแพทยศาสตร์ในไทย > การเรียนการสอน > ชั้นพรีคลินิก

“ชั้นพรีคลินิก” ในประเทศไทยมักจะหมายถึงนิสิตนักศึกษาทันตแพทย์ที่กำลังศึกษาอยู่ในชั้นปีที่ 1-3 ของระดับปริญญาตรี โดยเนื้อหาการเรียนการสอนจะเน้นหนักไปที่การเรียนแบบฟังบรรยายและการฝึกปฏิบัติในห้องแลป เช่น ฝึกทำฟันเทียมทั้งปาก ฝึกการทำทันตกรรมหัตถการเบื้องต้น เป็นต้น ทั้งนี้จะไม่มีการทำหัตถการใดใดกับผู้ป่วยจริงทั้งสิ้น
หลักสูตรทันตแพทยศาสตร์ในไทย > การเรียนการสอน > ชั้นคลินิก

“ชั้นคลินิก” ในประเทศไทยมักจะหมายถึงนิสิตนักศึกษาทันตแพทย์ที่กำลังศึกษาอยู่ในชั้นปีที่ 4-6 ของระดับปริญญาตรี โดยเนื้อหาการเรียนการสอนจะเน้นหนักไปที่การฝึกปฏิบัติในการให้การดูแลรักษาผู้ป่วยจริง ภายใต้การดูแลที่เข้มงวดของอาจารย์ผู้สอน เช่น การถอนฟัน การผ่าฟันคุด เป็นต้น แต่ก่อนที่จะเริ่มให้การดูแลรักษาผู้ป่วยจริงได้นั้นจะต้องผ่านการสอบวัดความรู้ทางทันตกรรมระดับประเทศหรือ “National license” ที่จัดขึ้นโดยทันตแพทย์สภา ซึ่งจะมีการจัดสอบเพียง 2 ครั้งต่อปีเท่านั้น
หลักสูตรทันตแพทยศาสตร์ในไทย > การเรียนการสอน > ระดับบัณฑิตศึกษา

โดยปกติแล้วผู้ที่จะศึกษาต่อในระดับบัณฑิตศึษาได้นั้นจะต้องได้รับปริญญาบัตรทันตแพทยศาสตรบัณฑิต (ท.บ.) มาก่อนหรืออาจเป็นไปตามเกณฑ์ที่สถาบันที่เปิดสอนกำหนด โดยจะมีหลักสูตรให้เลือกศึกษาต่อ ดังนี้
หลักสูตรประกาศนียบัตรบัณฑิต
หลักสูตรปริญญาโท
หลักสูตรประกาศนียบัตรบัณฑิตชั้นสูง
หลักสูตรปริญญาเอก
ทั้งนี้เนื้อหาและระยะเวลาของแต่ละหลักสูตรจะแตกต่างกันไปตามแต่ละสถาบันที่เปิดสอน
หลักสูตรทันตแพทยศาสตร์ในไทย > มหาวิทยาลัยที่เปิดสอนหลักสูตรทันตแพทยศาสตร์ในไทย

จุฬาลงกรณ์มหาวิทยาลัย
มหาวิทยาลัยมหิดล
มหาวิทยาลัยศรีนครินทรวิโรฒ
มหาวิทยาลัยขอนแก่น
มหาวิทยาลัยรังสิต
มหาวิทยาลัยเวสเทิร์น
มหาวิทยาลัยเชียงใหม่
มหาวิทยาลัยสงขลานครินทร์
มหาวิทยาลัยธรรมศาสตร์
มหาวิทยาลัยนเรศวร
มหาวิทยาลัยแม่ฟ้าหลวง
วิทยาลัยทันตแพทยศาสตร์นานาชาติ มหาวิทยาลัยวลัยลักษณ์
มหาวิทยาลัยพะเยา
มหาวิทยาลัยเทคโนโลยีสุรนารี
มหาวิทยาลัยกรุงเทพธนบุรี
สถาบันเทคโนโลยีพระจอมเกล้าเจ้าคุณทหารลาดกระบัง
แหล่งข้อมูลอื่น

ทันตแพทยสภา
History of Dentistry in the 20th Century by the ADA เก็บถาวร 2006-02-08 ที่ เวย์แบ็กแมชชีน
Information resource for UK dental professionals
Ancient dentistry discovered